Cuneiform Tablet BIN 4 15 (NBC 1745)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi₄-ma um-ma dan-{d}a-šur-ma 12.5 ma-na 4 GÍN KÙ.BABBAR ṣa-ru-pá-am sá-ba-sí-a DUMU ì-lí-iš-ta-kál ḫa-bu-ul u₄-mu-šu 4 ḫa-am-ša-tím e-ti-qá ṣa-ba-sú-ma KÙ.BABBAR ú ṣí-ba-sú ša-áš-qí-il₅-šu a-na KÙ.BABBAR ša iš-tí en-na-sú-en₆ lá ú-šé-bi₄-lá-ni ší-mu-um a-na AN.NA ù URUDU SIG₅ lá-šu-ma ú AN.NA ma-sú-ùḫ-ma a-na ITU.1.KAM-im ù ITU.2.KAM a-na um-mì-a-nim ke-nim ú-šé-er lu a-na AN.NA lu a-na TÚG-ba-tí lu a-na URUDU SIG₅ KÙ.BABBAR 1 GÍN pá-ni-a-ma ša e-pu-šu iš-tí a-li-ki wa-ar-ki-ú-tim ú-šé-ba-lá-kum